**Утвърждавам:**

 **Снежа Любомирова**

 **Директор**

**План за дейността на ОУ „Братя Миладинови“ – Бургас**

**в условия на COVID-19 през учебната 2022/2023 година**

 Настоящият план включва мерки и действия за осигуряване на безопасна и здравословна среда на работа за учениците, педагогическия и непедагогическия персонал на ОУ „Братя Миладинови“- Бургас в условията на COVID-19. Разработен е в съответствие с Националния оперативен план за справяне с пандемия от COVID-19 и произтичащите от него Заповеди на Министъра на здревеопазването.

 Включените мерки и действия ще бъдат актуализирани, допълвани и конкретизирани при необходимост и в зависимост от епидемичната обстановка в региона и страната.

**I. Спазване на физическа дистанция между учениците от отделни паралелки; между педагогическия персонал и между родителите и персонала на училището**

1**.** Въвеждане на различно начало на учебните занятия и различен график за междучасията за различни паралелки, класове и/или етапи на образование;

2. Преминаване, при възможност, на двусменен режим на присъствено обучение с оглед намаляване на броя на паралелките в даден период от деня и предотвратяване на тяхното взаимодействие;

3. Определяне, при възможност, на отделна класна стая за всяка паралелка, с цел да се избегне преместването на учениците от стая в стая;

4. Създаване на организация за обучение на паралелките от начален етап на отделен етаж/в отделно крило на сградата;

5. Създаване на организация за еднопосочно придвижване на учениците и учителите в коридорите и по стълбите;

6. Осигуряване, при възможност, на максимално физическо отстояние между учителя и местата на учениците, както и между местата на учениците, чрез разполагане на ученическите маси/чинове в полукръг, зиг-загообразно и други, съобразно броя на учениците и големината на класната стая;

7. Ограничаване, при възможност, на учениците в групите за целодневна организация на учебния ден в рамките на паралелката;

8. Провеждане на максимален брой часове на открито, в т.ч. и по физическо възпитание, когато метеорологичната обстановка позволява това. Определяне на зони за отделните паралелки в училищния двор;

9. Използване на физкултурния салон само от една паралелка в един учебен час;

10. Безплатните закуски на учениците от начален етап се доставят до класните стаи и се раздават от учителя. Учениците от начален етап не посещават павилиона към училищния стол. Учениците от прогимназиален етап е желателно да не посещават павилионите за закуска в района.

Разрешава се носенето на домашна храна по преценка на родителите, опакована по подходящ начин, без да се споделя.

Храненето на учениците в училищния стол на обяд се осъществява по график, без струпване на ученици от различни паралелки;

11. Обособяване, при възможност, на зони за хранене за отделните паралелки под формата на кетъринг с индивидуални прибори на различни места, включително в класни стаи, в училищния двор, в шатри, в беседки и други;

12. Намаляване престоя на учителите в учителската стая при спазване на изискванията за физическа дистанция от 1,5 м. между тях;

13. Осъществяване на комуникацията между родители и педагогически персонал (провеждане на срещи и др.) от разстояние (по телефон, електронна поща, платформи и др.). При необходимост от пряка комуникация се провеждат индивидуални срещи по предварителна уговорка, като се спазват изискванията за физическа дистанция, дезинфекция и защитни средства;

14. Осъществяване на събрания на обществения съвет, на ученическия съвет, общи събрания и заседания на педагогическия съвет в електронна среда, а при нужда от пряка комуникация събиранията се провеждат при спазване на изискванията за физическа дистанция от 1,5 м, проветряване на помещението и дезинфекция на повърхности;

15. Недопускане на външни лица (вкл. родители) в сградата на училището. Допускане в училището на придружители на деца със СОП при спазване на изискванията за носене на защитна маска, дезинфекция и физическа дистанция.
Ограничаване на достъпа на външни лица (вкл. родители) в двора на училището.
16. Регулиране достъпа до библиотеката, за да се избегне струпване на ученици.

 **II. Проветряване, почистване и дезинфекция на повърхности**

1. Проветряване на учебните стаи по време на всяко междучасие и най-малко 2 пъти по време на часа за не по-малко от 1 минута в съответствие с метеорологичните условия;

2. Проветряване на учителската стая по време на всеки час за най-малко 5 минути;

3. Провеждане на ежедневно (преди началото на съответната учебна смяна) влажно почистване и дезинфекция на всички критични точки: подове, учебни маси/чинове, учителски маси/катедри, дръжки на врати и прозорци, ключове за осветление, бутони на асансьори, парапети, уреди, екрани, инструменти, клавиатури, мишки, и други;

4. Провеждане на ежедневно (преди началото на съответната учебна смяна) влажно почистване и дезинфекция на тоалетните, в т.ч. на тоалетни чинии, мивки, кранове и на санитарните помещения по график;

5. Провеждане на дезинфекция на учителската стая най-малко 2 пъти дневно;

6. При извършване на дезинфекция с биоциди, съдържащи хлор, за предотвратяване неблагоприятното въздействие на отделящия се във въздуха хлор, се провежда допълнително проветряване, а при необходимост избърсване и изплакване на дезинфекцираните повърхности и предмети.

 **III. Лична хигиена и предпазни средства**

1. Осигуряване на течаща топла вода, течен сапун, по възможност - салфетки за еднократна употреба или автоматичен сешоар за подсушаване на ръцете в тоалетните и/или в санитарните помещения;

2. Осигуряване на биоцид за ежедневна дезинфекция на ръце на видно място на входа на училището, в класните стаи, кабинетите, лабораториите, работилниците, стаята на учителите и други помещения в сградата на училището. Дезинфектанти, сухи и мокри кърпи на учениците за лично ползване се осигуряват от родителите.;

3. Носене на предпазни маски за лице – съгласно действащите в страната/региона мерки за училищата. Маските на учениците се осигуряват от родителите. Училището осигурява маска в случаите, когато ученикът няма такава или е неподходяща;

4..Поставяне на видно място на правила за спазване на лична хигиена..

 **IV. Провеждане на сутрешен прием и засилен сутрешен филтър:**

1. Влизане на учениците през повече входове, като се изготви разпределение по паралелки през съответния вход, без струпване на ученици и учители и при спазване на физическа дистанция.

Класовете, чиито стаи са разположени в източното крило на сградата, влизат през централния вход.
Класовете, чиито стаи са разположени в западното крило на сградата, влизат през западния вход.
Класовете, чиито стаи са разположени във фронталната част на сградата, влизат през по-близкоразположения вход.

 2. Провеждане на засилен сутрешен филтър за недопускане на ученици с клинични симптоми за COVID-19, както и за други остри заразни болести.

 3. При съмнение или случай на COVID-19 в училището се извършват дейности в съответствие със задължителните протоколи на Министерството на здравеопазването

 V. **Преминаване от присъствено обучение към ОРЕС** - осъществява се в съответствие с насоките на Министерството на здревеопазването/РЗИ и на Министерството на образованието и науката за работа в ситемата на училищното образование.

 Информация за промени в седмичното разписание и в графика на учебните часове, направени поради преминаване в ОРЕС, се предоставя на сайта на училището, чрез съобщения в електронната поща, електронния дневник и др.

**Планът за дейността на ОУ „Братя Миладинови“ – Бургас в условията на COVID-19 през учебната 2022/2023 година е приет на Заседание на Педагогическия съвет на 14.09.2022 г., протокол №13**